I Z V J E Š T A J
O  SPROVEDENOJ  JAVNOJ  RASPAVI
NACRTA  ODLUKE O  BUDŽETU  OPŠTINE  MOJKOVAC  ZA  2021. GODINU


Zaključkom predsjednika Opštine br. 01-018/20-21 od 27.11.2020. godine stavljen je Nacrt Odluke o  Budžetu Opštine Mojkovac za 2021 godinu na javnu raspravu. Po ovom Zaključku, čiji je sastavni dio javni poziv i plan sprovodjenja rasprave, Sekretarijat za finansije, imovinu i ekonomski razvoj  sproveo je raspravu u vremenskom periodu od 27.11 do 14.12.2020 . godine.
 Obavještenje o javnoj raspravi dato je putem javnog oglašavanja u dnevnoj štampi i obaveštenjem od 30.11.2020. godine u za to predvidjenim terminima RTV «Mojkovac»  je obavještavala sve zainteresovane subjekte  o tome da je Nacrt Odluke o Budžetu Opštine  stavljen na javnu raspravu i da svi zainteresovani uzmu učešće u raspravi.

Materijal – Nacrt Odluke i obrazloženje bio je dostupan svima onima koji su izrazili potrebu da se upoznaju sa ovim dokumentom i većini budžetskih korisnika dostavljen lično. 
Zainteresovani građani i korisnici budžetskih sredstavai mogli su preuzeti Nacrt Odluke i sa sajta Opštine Mojkovac.
Pored svih navedenih mjera i radnji od strane Sekretarijata za finansije vezanih za javnu raspravu  mora se istaći da je odziv zainteresovanih subjekata,bio skroman i može se reći spod očekivanja .  

Učešće u javnoj raspravi u značajnoj mjeri je uslovila i epidemiološka situacija izazvana korona virusom.
Usled aktuelne zdrastvene situacije ove godine bila je zakazana i organizovana jedna centralna javna rasprava za razliku od ranijih godina kada se rasprava organizovala po strukturi budžetskih korisnika.
 
Učešće u javnoj raspravi uzeli su predstavnici pojedinih političkih partija, sportskih organizacija, nevladinih organizacija,mjesnih zajednica i pojedinci.
Jedan broj potrošačkih jedinica Budžeta  i Mjesna Zajednica Slatina svoje zahtjeve su dostavili u pisanoj formi.

Koje su to primjedbe i sugestije prihvaćene u toku javne rasprave u odnosu na Nacrt Budžeta?

-U normativnom dijelu Odluke o Budžetu za 2021 godinu, član 7 i član 10 usklađeni su sa Zakonom o finansiranju lokalne samouprave,

-U službi predsjednika opštine, izvršena je ispravka kod budžetske pozicije 4191-„Rashodi po osnovu ugovora o djelu,“iznos od 23.000,00€ umanjen je za 11.000,00€ u korist bruto zarada zaposlenih,  istog korisnika,

-U potrošačkoj jedinici –Predsjednik skupštine,dodata je nova budžetska pozicija 44153-Sredstva za kancelarisku opremu-Lap topovi za odbornike u iznosu od 12.000,00€ i uvećana su sredstva za obaveze iz predhodne godine a odnose se na isplatu troškova zakupa poslovnih prostorija odborničkih klubova za 2020. godinu,
-U Sekretarijatu za opštu upravu,društvene djelatnosti i kadrovska pitanja , na osnovu naloga inspekcijskih organa uvrštena je nova budžetska pozicija 41493-„Usluge zaštite obavezno štićenih objekata“ u iznosu od 10.000,00€,uvećana su sredstva  kod pozicije 42182 „Naknada za novorođenu djecu“ sa 20.000,00€ na 25.000,00€,Uvećana su sredstva kod pozicije 43131 „Centar za kulturu-redovna djelatnost i programske aktivnosti“ sa 130.000,00€ na 135.000,00€,radi realizacije zahtjeva zaposlenog  o sporazumnom raskidu radnog odnosa i uvećana su sredstva za sportske klubove sa 50.000,00€ na 55.000,00€,

U Sekretarijatu za finansije, imovinu i ekonomski razvoj izvršena je korekcija kod budžetske pozicije 46111-„Otplata duga domaćim finansijskim institucijama „ iznos od 172.000,00€ umanjen je za 62.000,00€  iz razloga što je Ministarstvo finansija međuvremeno dostavilo podatke o stanju duga prema Egalizacionom fondu iz 2009 godine,

-U Sekretarijatu za uređenje prostora i održivi razvoj , budžetska pozicija „Sanacija i održavanje lokalnih puteva i ulica i izgradnja mostova i vodopropusta“ iznos od 150.000,00€ uvećan je na 170.000,00€,budžetska pozicija 43264“Transferi Komunalnom preduzeću Gradac“ za kolektor i budžetska pozicija 43265 „transferi Komunalnom preduzeću Gradac“ za transfer stanicu , uvećani su za po 15.000,00€,

-Na zahtjev učesnika u javnoj raspravi , sredstva predviđena za izgradnju „azila za pse“ i zbog drugih objektivnih problema za realizaciju ove aktivnosti, ova pozicija je  brisana.
Ove izmjene i uvećanje pojedinih pozicija su utvrđene na osnovu sagledavanja objektivnih potreba za podnešene zahtjeve a na osnovu umanjenja navedenih budžetskih pozicija .

Zahtjevi učesnika u javnoj raspravi koji su se odnosili na rešavanje određenih problema u ruralnom  području, kao što su izgradnja seoskih vodovoda ,obalourvrda riječnih korita ,vodosnadbijevanje škola na selu i dr.biće dostavljeni nadležnom Sekretarijatu radi detaljnog sagledavanja problema i njihovog rešavanja.

Svi učesnici javne rasprave bili su jednoglasni u zahtjevu da se sredstva predviđena za subvencije u poljoprivredi “Agro budžet“ i sredstva predviđena za Kapitale izdatke“Lokalna infrastruktura“moraju koristiti na osnovu Programa o upotrebi ovih sredstava i da se mora sprovesti javna rasprava prije raspodjele i potrošnje istih.
Javna rasprava je završena 14.12.2020 godine.
SEKRETARIJAT ZA FINANSIJE I EKONOMSKI RAZVOJ

